થોડાક દિવસો પર દીકરીને ત્યાં સુરત રહેવાનું થયું ત્યારે પારસી નાટ્યવિદ યઝદી કરંઝિયા પ્રેમથી મળવા આવ્યા. મારો આ પ્રવાસ સર્વથા પ્રવચનમુક્ત હતો તેથી મોકળાશ હતી. એમની દીકરી ગુજરાતી નથી જાણીતી, પરંતુ મેં એને ઘણા વખત પહેલાં ટિટોડી માટે અંગ્રેજીમાં કયો શબ્દ છે તે વિશે પૂછેલું. ફોન પર એણે કહેલું: ‘Lopwing’. યઝદીભાઇ મને જ્યારે મળે, ત્યારે હું એ દીકરીના ખબર અવશ્ય પૂછું. આ વખતે વાત નીકળી ત્યાં તો યઝદીભાઇએ મને એમની દીકરીએ લખેલી ચિઠ્ઠી આપી. ચિઠ્ઠી તો અંગ્રેજીમાં જ હતી, પરંતુ પત્રને અંતે ગુજરાતીમાં લખ્યું હતું: ‘ટિટોડી.’